**Priopćenje za javnost**

Prvi sastanak grupe za MIH u GC Europe

**Akademičari i praktičari udružuju snage u rješavanju problema MIH-a**

**Danas svako sedmo dijete ima molarno-incizivnu hipomineralizaciju (MIH) jednog ili više zubi. Međutim, točna etiologija MIH-a još je uvijek nepoznata. Postojeće metode liječenja imaju svoja ograničenja, a i kompetencije su često nedovoljne.**

**U kampusu GC Europe pod vodstvom predsjednika prof. dr. Norberta Krämera sa Sveučilišta u Giessenu, Njemačka, okupila se skupina iskusnih stručnjaka, uključujući akademičare, pedijatare i liječnike opće prakse, i započela dugoročnu suradnju u nastojanju rješavanja problema MIH-a.**

7. ožujka 2022. – MIH utječe na kvalitetu života brojne djece, suočavajući ih s kroničnom boli i preosjetljivošću, estetskim problemima te sve češće brojnim posjetima od jedne do druge ordinacije dentalne medicine. Svi su potvrdili da usprkos velikom zanimanju istraživača, praktičara, pacijenata i njihovih roditelja za ovu temu, ona i dalje postavlja mnoga pitanja. Etiologija MIH-a je složena, a klinička slika ima vrlo široke varijacije, što ga čini vrlo teškim za istraživanje.

Raspravljalo se o svakom aspektu ove razvojne dentalne bolesti, od kontrole boli i preosjetljivosti do hitnog liječenja te kratkoročnog i dugoročnog liječenja. Od trenutačno poznatih sredstava, CPP-ACP (Casein Phosphopeptide / kazein fosfopeptid - Amorphous Calcium Phosphate / amorfni kalcij fosfata) (Recaldent) ima ključnu ulogu u borbi protiv preosjetljivosti i za remineralizaciju. Stakloionomeri i krunice od nehrđajućeg čelika vrlo su cijenjeni alati u hitnom i kratkoročnom liječenju, dok na duži rok u obzir dolaze staklohibridi, kompoziti i nekoliko vrsta indirektnih restauracija. Anestetici su neugodni, a koriste se intraosalne infiltracije, sedacija dušikovim oksidom, pa čak i opća anestezija.

Postalo je jasno da su za pronalaženje boljih rješenja potrebna istraživanja visoke razine kvalitete i uključenja široke populacije. To je jedan od navedenih ciljeva novoosnovane grupe za MIH. Ovom jedinstvenom suradnjom između poznatih akademika, pionira u istraživanju MIH-a i praktičara, cilj je pokriti veliku, raširenu i reprezentativnu skupinu ispitanika, koja će se proučavati na standardiziran način.

GC kao tvrtka oduvijek se zanimala za ovu temu te je aktivan sudionik u razvoju rješenja za doktore dentalne medicine i pacijente u liječenju MIH-a. Zanimaju li vas jedinstvena rješenja koja GC nudi? Posjetite njihovu internetsku stranicu sa zanimljivim proizvodima, planovima liječenja, video snimkama i webinarima na ovu temu: <https://campaigns-gceurope.com/mih/>

GC Europe N.V.

Interleuvenlaan 33

3001 Leuven

Fon +32.16.74.10.00

Fax +32.16.74.11.99

www.gceurope.com

info.gce@gc.dental